b'\n_START_ARTICLE_\nPrasutagus\n_START_PARAGRAPH_\nPrasutagus var konge af icenerne, en keltisk stamme i dagens Norfolk i England. Han sad ved magten, da romerne under kejser Claudius invaderede de britiske \xc3\xb8er i 43, og fordi han indledte et samarbejde med dem, blev icenernes rige et klientkonged\xc3\xb8mme i romersk Britannien._NEWLINE_Han var gift med Boudicca, der som enke i \xc3\xa5r 61 ledede icenerne i et voldsomt opr\xc3\xb8r mod romerne.'